Paralelní a distribuované algoritmy

2. projekt

Odd-even transposition sort

Peter Horňák

[xhorna14@stud.fit.vutbr.cz](mailto:xhorna14@stud.fit.vutbr.cz)

1. **Analýza algoritmu**

Algoritmus prebieha v dvoch krokoch. V prvom kroku sa každý nepárny proces porovná so svojim susedom a na základe toho si vymenia svoje hodnoty. V ďalšom kroku spraví rovnaký úkon každý párny proces. Po maximálne n krokoch sú všetky hodnoty zoradené.

* Časová zložitosť algoritmu môžeme vyjadriť ako *t(n) = 𝑂*(*𝑛*), keďže sa pri každom kroku vykonáva porovnanie a dve výmeny z čoho vyplýva, že čas je konštantný.
* Pamäťová zložitosť algoritmu je *p(n) = 𝑂*(*𝑛*), keďže pre každé číslo na vstupe algoritmu je priradený jeden proces.
* Z toho je možné odvodiť celkovú cenu algoritmu, ktorá je nasledovná:

*c(n) = t*(*𝑛*) \* *p*(*𝑛*) = *𝑂*(*𝑛 \* n*) = *𝑂*(*𝑛2*) čo nie je optimálna cena.


1. **Implementácia**

Projekt je implementovaný v jazyku C++. Pre jeho správne spustenie je k zdrojovému kódu priložený skript *test.sh*, ktorý prijíma jeden parameter určujúci počet čísiel. Tento skript vygeneruje náhodné čísla a vloží ich do súboru *numbers*.

Následne sa spustí program s rovnakým s takým počtom procesov, že každému číslu bude priradený jeden vlastný proces. Pridelenie čísiel procesom vykonáva proces s id 0 a to tak, že postupne číta čísla zo súboru *numbers* a prideľuje ich ostatným procesom pomocou funkcie *MPI\_Send()*.   
Po prijatí čísla pomocou funkcie *MPI\_Recv()*, začína fáza radenia. V cykle sa volá funkcia *do\_phase*(), do ktorej nasledujúce vstupujú parametre:

* *phase* – Číslo, ktoré určuje či párne alebo nepárne procesy budú meniť svoje hodnoty.
* *proc\_num* – Celkový počet procesov
* *my\_id* – Id procesu
* *current\_number* – Číslo, ktoré daný proces obsluhuje.

Proces, ktorého id po operácií modulo 2 sa nerovná parametru *phase*, s výnimkou procesu s id 0, pošle svoje číslo procesu s id o jedno menším a následne čaká na jeho odpoveď. Ostatné procesy, ktorých id je menšie ako parameter *proc\_num – 1*, čakajú na prijatie čísla od procesu s id o jedno väčším. Následne porovná svoje číslo a číslo, ktoré prijal, menšie z týchto čísiel si ponechá a to druhé pošle naspäť.  
Nakoniec všetky procesy pošlú, ich čísla procesu s id 0 a ten ich postupne prijíma a ukladá si ich do vektoru, ktorý potom vypíše na *stdout*.



Obr. 1: Sekvenčný diagram komunikácie

1. **Experimenty**

Experimenty boli vykonávané na školskom servery Merlin. Kvôli limitom serveru bolo možné testovať algoritmus na obmedzenom množstve vstupov a to 26. Na meranie bola použitá štandardná knižnica C++ *std::chrono*, konkrétne funkcia *std::chrono::high\_resolution\_clock::now()*.



Obr. 2: Výsledky experimentov.

1. **Záver**

Keďže sme sa pohybovali v rozmedzí malých množstiev vstupných čísiel a to z dôvodu limitu serveru, je možné vidieť malé odchýlky vo výsledkoch aj po viacerých meraniach.